
РЕПУБЛИКА БЪЛГАРИЯ
МИНИСТЕРСТВО НА КУЛТУРАТА

З А П О В Е Д
№  РД 09………./………………. г.
На основание чл. 13д,  ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет

I. ЦЕЛИ И ЗАДАЧИ НА ДИСЦИПЛИНАТА
Изучаването на „Предпечатна подготовка“ като учебен предмет е пряко свързано със спецификата на обучението в училищата по изкуствата. Обучението подпомага изграждането на технически навици и умения за използването на компютърните технологии при предпечат и оформление на проекти предназначени за печат. В специалност „Рекламна графика“, учениците проектират различни видове рекламни материали  - плакати,  авторски шрифт, запазен знак, книжни тела и др., като за изпълнението им са нужни познания по предпечатна подготовка и видове печат.
Формирането на професионални знания и умения по учебния предмет са възоснова на усвояването на специфични за предпечатната подготовка терминология, методология и основните принципи на работа с компютърна програма за текстообработка. 
Учениците работещи в областта на рекламната графика трябва да имат основни познания по предпечатна подготовка и видове печат. Изучават и прилагат компютърните програми - Adobe  Photoshop, Adobe Illustrator, Adobe InDesign, Adobe Acrobat, запознават се с печатните техники висок, дълбок, повърхностен и сито печат, листов и широкоформатен печат върху различни основи, дигитален печат.
За постигането на тези цели е необходимо:
· Овладяване техническите средства на компютърните технологии;
· Спазване на хигиенни и безопасни условия на труд.
· Активизиране на познавателните възможности;
· Изграждане на естетическо чувство и критерии за работа при графичното оформление и предпечат на различни видове рекламни материали
· Създаване на навици за системен труд и формиране на качества у личността: наблюдателност, комбинативност, целенасоченост, естетически критерии и оценка, творческо мислене.

II. КРАТКИ МЕТОДИЧЕСКИ УКАЗАНИЯ
Приложният характер на учебния предмет изисква обучението да се провежда в специално оборудвани за целта компютърни кабинети със самостоятелно компютърно работно място за всеки ученик и за учителя; подходящо осветление; помагала и пособия, необходими са и дидактически материали. 
Акцентът през цялото обучение по предпечатна подготовка за печатни издания е върху компютърната програма Adobe InDesign, основна сглобяваща програма за всички елемнти участващи в графичния дизайн на изданието.


III. СТРУКТУРА НА ДИСЦИПЛИНАТА

Изучава се в занимания по групи в XI кл.
XI КЛАС – УП – 36 часа
IV. РАЗПРЕДЕЛЕНИЕ НА МАТЕРИАЛА
Учебното съдържание е структурирано в раздели и теми. За всеки раздел са определени общият брой часове и примерните теми. Учителят конкретизира броя на учебните часове за всяка тема в съответствие с посочените за раздела. 
Годишно оценяване – оформя се след конферанс и анализ на задачите проектирани през учебната година.

РАЗДЕЛ I. Предпечатна подготовка на плакат.
Тема 1: Видове печат подходящ за плакати. Формати и материали – хартия, винил, 
фолио и  др.
	Тема 2: Разработване на проект с растерни изображения. Примерна тема - Плакат „Ден на Земята”.
РАЗДЕЛ II. Предпечатна подготовка на дипляна.
Тема 1: Характеристика на полиграфическото издание.
Тема 2: Видове и възможни начини за сгъване на дипляна. Формати и материали за отпечатване. Примерна тема – рекламна дипляна с две сгъвки „Сладкарница“.

РАЗДЕЛ III. Предпечатна подготовка на  брошура.
Тема 1: Структура на книжното тяло. Параметри и начини за образуване на печатните коли. Довършителни полиграфически процеси.
Тема 2: Елементи на страницата. Параметри за предпечат.
Тема 3: Оформление на корица. Видове корици, материали и довършителни процеси. Примерна тема - брошура с текст на тема „Нашето училище”(8 стр. и корица).

РАЗДЕЛ IV. Проектиране и предпечат на списание
Тема 1: Характеристика на полиграфическото издание. Специфични изисквания. към оформлението на корица за списание. Примерна тема – списание „Реклама“.
Тема 2: Видове списания, формати, хартии за печат. Основни правила при оформление и специфични довършителни полиграфически процеси, ламинат, лак, преге и др. 

